Sena frumsýnir nýjustu mynd Steven Spielberg , Lincoln , næsta föstudag , þann 1. febrúar í Smárabíói , Háskólabíói og Borgarbíói Akureyri . Í tilkynningu frá Senu segir að hér sé á ferðinni mögnuð mynd sem gerist í forsetatíð Abrahams Lincoln , 16. forseta Bandaríkjanna , og segir frá baráttu hans og manna hans við að festa þrettánda ákvæðið um afnám þrælahalds í bandarísku stjórnarskrána . Sjáðu stikluna úr myndinni hér að neðan : Abraham Lincoln fæddist þann 12. febrúar árið 1809 og varð sextándi forseti Bandaríkjanna í mars árið 1861 , fimmtíu og tveggja ára að aldri . Hann var síðan , eins og flestir , vita myrtur í apríl árið 1865 . Þrátt fyrir að hafa ekki haft úr mörgum árum að spila í forsetastólnum er Lincoln jafnan talin á meðal merkustu forseta Bandaríkjanna fyrr og síðar og í raun ein merkasta persóna sögunnar . Hann var alfarið á móti þrælahaldi og barðist alla tíð fyrir afnámi þess . Þessi harða afstaða Lincolns varð ein af orsökum bandarísku borgarastyrjaldarinnar , þrælastríðsins , sem stóð yfir frá upphafi forsetatíðar hans og lauk rétt fyrir dauða hans . „ Í þessari stórkostlegu mynd Stevens Spielberg sem tilnefnd er til 12 Óskarsverðlauna , 10 BAFTA verðlauna og 7 Golden Globes verðlauna er ljósi varpað á hvað gerðist á bak við tjöldin á meðan á þrælastríðinu stóð og sjónum beint að pólitískri baráttu Lincolns fyrir hugsjón sinni um að enginn maður geti haft annan mann sem þræl , “ segir í tilkynningu Senu . Leikstjóri : Steven Spielberg . Handrit : Tony Kushner . Aðahlutverk : Daniel Day-Lewis , Tommy Lee Jones , Sally Field , Hal Holbrook og David Strathairn . Frumsýnd : 1. febrúarSýningarstaðir : Smárabíó , Háskólabíó og Borgarbíó Akureyri .